период. Освен това Ajinomoto Malaysia е голямо дружество със значителен по обем производство на продукти от същата обща категория като Ace-K.
 (144)
 За да определи подходяща представителна държава, Комисията също така оцени наличието на нарушения на пазара посредством ограничения върху износа и/или вноса на Ace-K, както и на суровините, а именно онези суровини, използвани за производството на Ace-K, които представляват най-значимите производствени разходи.
 (145)
 Въз основа на базата данни на ОИСР (63) и на базата данни на Global Trade Alert (64), и по-специално на списъка на ограниченията за износ/внос на промишлени суровини, в първата бележка бяха посочени няколко ограничения по отношение на основните производствени фактори. По отношение на Аржентина Комисията установи наличието на мита за внос на оцетна киселина (291521) от САЩ и изисквания за лицензиране на вноса на калиев хидроксид (281520) от Бразилия, Корея и САЩ, сяра (250300) от Казахстан, Русия, Испания и САЩ, калциев карбонат (251710) от Парагвай и оцетна киселина (291521) от САЩ. По отношение на Тайланд Комисията установи наличието на вносни мита за антрацит (270111) от Виетнам и калциев карбонат (251710) от Лаос. И накрая, по отношение на Малайзия Комисията установи наличието на вносни мита за сулфаминова киселина (281119) от Намибия; изисквания за лицензиране на износа на оцетна киселина (291521) за Белгия, Индия, Индонезия, Япония, Пакистан, Сингапур и Тайланд; и изисквания за лицензиране на износа на калциев карбонат (251710) за Бруней Даруссалам, Индонезия и Сингапур.
 (146)
 Заявителят посочи, че изискванията за лицензиране на вноса, прилагани от Аржентина по отношение на четири суровини (а именно калиев хидроксид, сяра, калциев карбонат и оцетна киселина), изтъкнати от Комисията в първата бележка, са ограничили източниците на доставки и по този начин са запазили цените на вътрешния пазар по-високи. Освен това той заяви, че изискванията за лицензиране на износа, прилагани от Малайзия за две от тези суровини (а именно оцетна киселина и калциев карбонат), е възможно да оказват обратен ефект чрез поддържане на предлагането на вътрешния пазар и задържане на по-ниски цени на вътрешния пазар. Поради това той счита, че в това отношение Малайзия би представлявала по-удачен избор на представителна държава в сравнение с Аржентина.
 (147)
 По отношение на изискванията за лицензиране на износа, прилагани от Малайзия, в първата бележка Комисията посочи, че те се прилагат само за две суровини — оцетна киселина и калциев карбонат. Изискванията за лицензиране на износа биха довели до задържане на цените на вътрешния пазар по-ниски, което също така вероятно би довело до задържане на количествата и/или цените на вноса по-ниски, за да се конкурират с вътрешните доставки. Поради това е много вероятно цените на вноса за тези две суровини да са занижени, ако се използват за формиране на нормалната стойност (65).
 (148)
 С оглед на гореизложените съображения с втората бележка Комисията уведоми заинтересованите страни, че възнамерява да използва Малайзия като подходяща представителна държава и дружеството Ajinomoto (Malaysia) Berhad в съответствие с член 2, параграф 6a, буква a), първо тире от основния регламент, за да извлече незасегнати от нарушения цени или референтни стойности с цел изчисляване на нормалната стойност.
 (149)
 Заинтересованите страни бяха приканени да представят